钦定古今图书集成/理学汇编/字学典/第079卷 > 《送谔师赴王寺丞召写碑诗》魏·野
## 钦定古今图书集成/理学汇编/字学典/第079卷 > 《送谔师赴王寺丞召写碑诗》魏·野

才高吐凤欺黄绢，墨妙回鸾命碧云。双美便堪传万
古，羲之书法退之文。

===丹阳子高得逸少瘗鹤铭于焦山之下及梁唐===

《诸贤四石刻》共作一亭，以“宝墨” 名之，集贤伯镇为之作记。远来求诗，因作长句以寄。

苏舜钦

山阴不是换鹅经，京口今存《瘗鹤铭》。潇洒集仙来作
记，风流太守为开亭。两篇玉蕊尘初涤，四体银钩藓
尚青。我久临池无所得，愿观遗法快沈冥。